
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  58
din 11 aprilie 2017
            privind organizarea de către Municipiul Sighișoara a evenimentului „Zilele Sighişoarei”,
                                                                   în perioada 19 - 21 mai 2017
Consiliul Local al Municipiului Sighişoara, întrunit în şedinţă extraordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.571/06.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată;

Având în vedere necesitatea asigurării ordinii şi liniştii publice şi pentru prevenirea manifestărilor publice care contravin ordinii de drept ori atentează la bunele moravuri;

Având în vedere prevederile Hotărârii Consiliului Local Sighişoara nr. 39/30.03.2017 privind aprobarea bugetului general al unităţii administrativ- teritoriale pe anul 2017;

Ţinând cont de prevederile Hotărârii Consiliului Local Sighişoara nr. 164/13.12.2007, ale Hotărârii Consiliului Local Sighişoara nr. 53/27.03.2008, cu modificările şi completările ulterioare;

Luând în considerare Calendarul evenimentelor culturale pe anul 2017;

Văzând Raportul de specialitate cu nr. 9.573/06.04.2017 al Direcției Relaţii Publice și Comunicare, prin care se propune şi se justifică oportunitatea organizării evenimentului „Zilele Sighişoarei”, în perioada 19 - 21 mai 2017, îndeplinindu-se prevederile legale în acest sens;
Având în vedere avizele favorabile ale comisiilor de comerţ şi socială;
În temeiul prevederilor art. 36 (2) lit. „c” și „d”, (6) lit. „a” pct.  4, 5, 6 şi 7, (9), art. 45 (3) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare, 

          H O T Ă R Ă Ş T E:

Art. 1. Se abrogă prevederile art. 1 din Hotărârea Consiliului Local Sighişoara nr. 164/13.12.2007 și ale Hotărârii Consiliului Local Sighişoara nr. 53/27.03.2008.

Art. 2. Se aprobă organizarea evenimentului „Zilele Sighişoarei”, în perioada 19 - 21 mai 2017, eveniment organizat exclusiv sub egida municipalității, potrivit locațiilor stabilite în proiectul de program.


Art. 3. Se aprobă alocarea sumei de 187.000 lei din bugetul local, pentru participarea la cheltuielile de organizare a evenimentului „Zilele Sighişoarei”, sumă ce va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi furnizorii de produse, prestatorii de servicii sau executanţii de lucrări. 

Art. 4. Se aprobă Regulamentul de organizare şi desfăşurare a evenimentului „Zilele Sighişoarei”, conform Anexei nr. 1, care face parte integrantă din prezenta.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Buget, Contabilitate, Salarizare - Direcţia Economică, Direcția Administrarea Patrimoniului, Serviciul Tehnic, Investiții – Urmărire Contracte, Monitorizare Servicii de Utilități Publice, Biroul Achiziţii, Accesare Fonduri Europene, Management Proiecte, Biroul Juridic, Compartimentul Protecție civilă, Protecția muncii, Biroul Logistic, Aprovizionare Tehnico-Materială şi Administrativ, Serviciul Public Poliția Locală și Compartimentul Centrul Național de Informare și Promovare Turistică din cadrul Municipiului Sighișoara.

Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

                     PREŞEDINTE DE ŞEDINŢĂ,

  

 Matei Ovidiu – Daniel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Relaţii Publice și Comunicare;

  1 ex. Compartimentul Casa de Cultură;

  1 ex. Biroul Buget, Contabilitate, Salarizare - Direcţia Economică;
  1 ex. Direcția Administrarea Patrimoniului;

  1 ex. Serviciul Tehnic, Investiții – Urmărire Contracte, Monitorizare Servicii de Utilități Publice;
  1 ex. Biroul Achiziţii, Accesare Fonduri Europene, Management Proiecte;

  1 ex. Biroul Juridic;

  1 ex. Biroul Logistic, Aprovizionare Tehnico-Materială şi Administrativ;

  1 ex. Compartimentul Protecție civilă, Protecția muncii;
  1 ex. Serviciul Public Poliţia Locală;

  1 ex. Compartimentul Centrul Național de Informare și Promovare Turistică.
18 ex. 

B.A.

